[{"text_idx": "#000002", "text": "Cymorth ar gyfer eich dyfodol"}, {"text_idx": "#000005", "text": "Enillwyr rhaglen bobi boblogaidd yn rhannu eu harbenigedd a\u0302 dysgwyr coleg mewn dosbarth meistr coginio"}, {"text_idx": "#000006", "text": "Mae dau gogydd crwst proffesiynol a gafodd eu coroni\u2019n enillwyr rhaglen bobi boblogaidd, wedi dychwelyd i\u2019w cyn-goleg i rannu eu harbenigedd coginio."}, {"text_idx": "#000008", "text": "Ar o\u0302l cael eu henwi\u2019n di\u0302m patisserie gorau\u2019r wlad, mae\u2019r ddau gogydd wedi dewis dychwelyd i\u2019r coleg lle dechreuon nhw eu gyrfaoedd anhygoel i drosglwyddo eu sgiliau a\u2019u gwybodaeth i egin gogyddion Coleg y Cymoedd."}, {"text_idx": "#000009", "text": "Ymunodd y ddeuawd a\u0302\u2019r actor a\u2019r canwr, Wynne Evans, ar gyfer lansiad swyddogol bwyty a chyfleuster hyfforddi newydd y coleg yn y Rhondda, sef Colliery-19. Torrodd Mr Evans y rhuban i nodi\u2019r agoriad ochr yn ochr a\u0302 staff, dysgwyr ac aelodau o\u2019r gymuned ehangach."}, {"text_idx": "#000010", "text": "Fel rhan o\u2019r dathliad, addysgodd Michael ac Andrew ddysgwyr y cwrs Patisserie a Melysion Lefel 3 am greu pwdinau a fyddai\u2019n deilwng o\u2019r Bake Off. Addysgodd y cogyddion dechnegau ar sut i greu pwdinau ac addurniadau bwrdd, o dymheru siocled i greu garneisiau."}, {"text_idx": "#000011", "text": "Mae bwyty newydd Coleg y Cymoedd, Colliery 19, bellach ar agor i\u2019r cyhoedd bob nos Lun ac amser cinio dydd Iau. Gall gwesteion flasu\u2019r creadigaethau hyn fel rhan o\u2019r fwydlen o brydau bwyd a goginir yn ffres ac a weinir gan ddysgwyr lletygarwch ac arlwyo\u2019r coleg."}, {"text_idx": "#000012", "text": "Meddai Michael: \u201cMae dychwelyd i fy hen goleg a\u2019r gymuned leol y cefais fy magu ynddi wedi inni gael ein coroni\u2019n di\u0302m patisserie gorau\u2019r wlad yn deimlad anhygoel."}, {"text_idx": "#000013", "text": "\u201cRydym ni wrth ein bodd yn cael trosglwyddo\u2019r sgiliau a\u2019r wybodaeth rydym ni wedi\u2019u hennill i gogyddion a gwneuthurwyr patisserie ifanc uchelgeisiol yn y man lle gwnaethon ni gychwyn ar ein taith goginio ein hunain.\u201d"}, {"text_idx": "#000015", "text": "Ychwanegodd Andrew: \u201cRydym ni\u2019n gobeithio y bydd ein dosbarth meistr yn annog dysgwyr yn y coleg i deimlo eu bod yn cael eu cymell a\u2019u hysbrydoli i barhau i ddilyn eu huchelgeisiau eu hunain yn y maes."}, {"text_idx": "#000016", "text": "\u201cHoffem ddychwelyd i\u2019r campws eto yn y dyfodol a pharhau i rannu ein sgiliau a\u2019n harbenigedd gyda\u2019r genhedlaeth o gogyddion crwst a phobyddion proffesiynol yn Ne Cymru yn y dyfodol.\u201d"}, {"text_idx": "#000017", "text": "Gan fod y diwydiant lletygarwch yn wynebu heriau ar hyn o bryd o ran recriwtio a galw am staff medrus, mae\u2019r dosbarth meistr gyda\u2019r ddau gogydd, ochr yn ochr ag agor bwyty Colliery 19 a chyfleuster hyfforddiant coginio masnachol newydd, yn rhan o ymroddiad y coleg i roi sgiliau a phrofiad i\u2019w ddysgwyr er mwyn eu paratoi ar gyfer gyrfa yn y diwydiant."}, {"text_idx": "#000018", "text": "Er mwyn dathlu hanes pyllau glo\u2019r rhanbarth, mae\u2019r bwyty ar gampws y Rhondda Coleg y Cymoedd yn cynnwys addurniadau yn ymwneud a\u0302\u2019r pyllau glo ond gyda thro modern. Bydd yr holl fwyd yn cael ei baratoi a\u2019i weini gan ddysgwyr sy\u2019n astudio cyrsiau arlwyo ar bobl lefel, o\u2019r cyrsiau rhagarweiniol i gymwysterau uwch, dan arweiniad cogyddion a staff blaen ty\u0302 proffesiynol."}, {"text_idx": "#000019", "text": "Dywedodd Gethin Thomas, dysgwr Patisserie a Melysion yn y coleg: \u201cRwy\u2019n gwerthfawrogi fy mod yn cael y cyfle i gymryd rhan mewn dosbarth meistr gan gogyddion proffesiynol yn y maes, yn enwedig gan gogyddion llwyddiannus a ddechreuodd yn y coleg hefyd."}, {"text_idx": "#000022", "text": "\u201cRydym ni\u2019n gobeithio y bydd y sesiynau dosbarth meistr hyn yn helpu dysgwyr i deimlo\u2019n barod i ymgymryd a\u0302 ro\u0302l yn y diwydiant a rhagori yn eu gyrfaoedd.\u201d"}]